Անդրադառնալով բնակարանաշինության խնդրին՝ նախագահը փաստեց, որ բնակարանների գնման վկայականների ծրագրով կատարվում են ակտիվ քայլեր. անցած տարի 230 ընտանիք նոր բնակարան է ունեցել։ "Այս տարվա ծրագիրն իր ծավալով ավելի մեծ է, բայց Գյումրիում այն արագ չի իրականանում", - արձանագրեց նա՝ խոստանալով խնդրի վերաբերյալ խորհրդակցություն անցկացնել եւ վերացնել օբյեկտիվ պատճառները։ Նա համոզված է, որ շինարարության ակտիվացմանը զուգահեռ, կզարգանա նաեւ հիփոթեքային շուկան։ Բացի այդ, կքննարկվեն նաեւ որոշ թաղամասերում կիսակառույցների ավարտման առաջարկները։ Նախագահի կարծիքով, Գյումրին ընդունում է իրեն արժանի տեսքը, այն պետք է ունենա քաղաքապետարանի նորոգ շենք։ Ի դեպ, նախատեսվում է նաեւ մարզպետարանի շենքի վերակառուցում։